Vuoden sikateko

Vuoden sikateko on Suomen Sikayrittäjät ry:n vuosittain myöntama palkinto henkilölle tai yhteisölle, joka on toiminnallaan profiloitunut positiivisesti sika-alaa ja sikatalousyrittäjyyttä hyödyttävällä tai edistävällä tavalla. 

Vuodesta 2006 jaettuun Vuoden sikateko -palkintoon liittyy Leo Karppasen tekemä tamminen puuveistos, joka kuvaa emakkoa imettämässä kahtatoista tyytyväistä porsasta. Palkinto luovutetaan kesäisin, usein maatalousnäyttelyn yhteydessä.

 Palkittuja 

 Vuosi  Palkittu 2006  Eläintautien torjuntayhdistys ETT:n toiminnanjohtaja, eläinlääkäri Pirjo Kortesniemi.Vuoden sikateko -huomionosoitus ETT:n Kortesniemelle, Ruokatieto.fi 13.6.2007, viitattu 12.1.2015. 2007  hattulalainen sianlihantuottaja Rita Wegelius. Tärkein palkinnon myöntöperuste oli tuottajan realistinen, mutta positiivinen esiintyminen maa- ja sikataloutta käsittelevissä asioissa eri tiedotusvälineissä. 2008  possutohtori, eläinlääkäri Katri Kaaro. 2009  Satafood Kehittämisyhdistys kuluttajille suunnatun sianlihan markkinointiviestintähankkeen, Possupedia-verkkosivuston tuloksellisesta johtamisesta. 2010  Snellman Oy. Palkintoa perusteltiin sillä, että Snellman oli pitkään profiloitunut tuottajakentässä hyvämaineisena yhteistyökumppanina ja etteivät yrityksen hyvä kannattavuus ja markkinoiden kilpailukykyisin tuottajahinta ole toisensa poissulkevia asioita. 2011  Helsingin Sanomat, joka sikayrittäjien järjestön mielestä on tuonut sikatalouteen liittyviä asioita monipuolisesti esille.Vuoden 2011 Sikateko-palkinto Helsingin Sanomille , Maaseudun Tulevaisuus 4.7.2012, viitattu 12.1.2015. 2012  iittiinen sikayrittäjä Ismo Eerola, joka on kehittänyt ennakkoluulottomasti lihaketjua pellolta pöytään. 2013  eläinlääkäri Camilla Munsterhjelm, joka on palkintotuomariston mukaan ollut keskeinen henkilö kansainvälisen Welfare Quality (WQ) -arvioinnin jalkauttamisessa suomalaisille sikatiloille. 2015  Timo Heikkilä Ruskolta. Hänestä kerrottiin silloin, että hän on ollut merkittävä taustavaikuttaja koko Suomen Sikayrittäjät ry:n toiminnan ajan. 2016  Kesko, koska yritys on edistänyt näkyvästi kotimaisen ruoan arvostusta. 2017  Johan Backlund. Palkintoperusteluissa hänen mainitaan olevan edelläkävijä uusien toimintatapojen ja erilaisten teknisten ratkaisujen käyttöönotossa Suomessa. Lisäksi kiiteltiin siitä, että hän jakaa saamaansa tietoa koko alaa hyödyttävästi. 2018  Metsästäjäliiton Kymen piiri. Heidät palkittiin, koska kannustavat paikallisia metsästysseuroja villisikakannan vähentämiseen Kaakkois-Suomessa, jottei afrikkalainen sikarutto (ASF) leviä Suomeen.

Lähteet

Luokka:Suomalaiset palkinnot
Luokka:Sikatalous